Fərhad Abbas

Fərhad Abbas () () — Əlcəzair siyasətçisi, ölkənin müstəqilliyi uğrunda mübarizənin liderlərindən biri. O, mülayim milliyətçi fikirlərə sahib idi.

 Həyatı 
Fərhad Abbas 24 avqust 1899-cu ildə Fransanın bir hissəsi olan Əlcəzairin Tahir şəhərində anadan olmuşdur. O, Sətifdə əczaçı olaraq çalışırdı. Abbas 1938-ci ildə Əlcəzair Xalq İttifaqını təsis etmişdir. O, 1943-cü ildə "Əlcəzair xalqının manifesti"ni yayımlamış və Əlcəzair Bəyannaməsinin Demokratik Birlik Partiyasını təsis etmişdir. Abbas İkinci Təsis Məclisi, daha sonra 1948-ci ildə Əlcəzair Məclisinin üzvü olmuşdur. O, iğtişaşlar başlayandan sonra ölkəni tərk etmiş və Misirə getmişdir. Abbas 1958-ci ildə Qahirədə yaradılmış "Əlcəzair Müvəqqəti Hökuməti"nin rəhbəri olmuşdur. O, 1961-ci ilin avqustunda Milli Qurtuluş Cəbhəsində çoxluğun sosialist meyllərinə qarşı olduğu üçün sədrlikdən uzaqlaşdırılmış, əvəzinə Benyusif Benxedda vəzifəyə gəlmişdir. Abbas Sətif təmsilçisi kimi Əlcəzair Millət Şurasına millət vəkili olaraq daxil olduqdan sonra parlamentin sədri seçilmişdir, lakin Əhməd ben Bella hökumətinin radikalizmini dəstəkləmədiyi üçün 1963-cü ilin avqustunda istefa vermişdir. O, az sonra Milli Azadlıq Cəbhəsindən xaric edilmişdir. Abbas 1964-cü ildə həbs edilmiş, 1965-ci ildə buraxılmışdır. O, 23 dekabr 1985-ci ildə Əlcəzair şəhərində vəfat etmişdir.

 İstinadlar 

 Əlavə ədəbiyyat 
 Новейшая история арабских стран Африки, 1917—1985 / М.: Наука, Главная редакция восточной литературы, 1990 — С.217 — 227
 Советская историческая энциклопедия / М.Советская энциклопедия, 1961 — С.27
 Африка. Энциклопедический справочник Т.1 А-К / Гл.ред. А.Громыко — М.Советская энциклопедия , 1986 — С.210
 Большая советская энциклопедия т.1 М.1970 — С.13
 Ежегодник БСЭ. 1958 / М. 1958 — С. 623 (биографическая справка)

 Xarici keçidlər 

 История Алжира середины XX века в энциклопедии «Кругосвет»

Kateqoriya:Əlcəzair siyasətçiləri
Kateqoriya:XX əsr siyasətçiləri